Дэлан къинхетамах дог диллар санна дерг иза ша хиларна. Ткъа вай бохучу кепара аьлча, уьш хила дезара, масала; "Дэла, хьан муьлхачу а кхэлана муьтIахь ву-кх со" бохучу барамехь. Иштанийг вайна гуча а долу, нагахь Iйисас (а.с.) аьлла боху и дешнаш, вай нохчийн маттахь тидахь. Уьш ишта тидале, цкъа хьалха билгаладоккхур вай, цаьрцара "ф" элип, цигахь хила йиш йоцуш дуьйла. ХIунда аьлча, Iйисас (а.с.) бийциначу ширачу арамейн маттахь иза, нохчийн маттахь а санна хилла цахиларна. Цундела оцу дешнашца и семитин элип нисдалар кхета догIу, иза жуьгташа царна юкъехь хIоттадина хилар санна. Шайга арамейн-нохчийн "хь" элпан аз ала цадаларна, иза "хф" бохучу озанна тIе а дуьгуш. Вай аьлларийг тIечIаг1до, Инжало ша а. Цу дийнахь, шайна Iийсас(а. с.) бохург х1ун ду цахаарна, цигахь гулбеллачара иза вовшашка хетта а, хоьттура, тида туьдура бохуш. Цу тайпа, вайна хаало, Iйисас (а.с.), хIетахьвукхарна цакхеташ бийцинарг, шен ненан мотт хилла буйла. Вайн кхетамехь, ша нохчийн мотт хилла болу. Иза ишта ала вайна бакъо ло, хIетахь Iйисайн (а.с.) чалташна хIун ду цахиънарг, тахана а, цу хенахь дуьйна ший эзар шо дIадаьллошехь, вайн меттан мукъамашца хилла а цаIаш, нохчийн маттаца шаьш тидича, шайца Исламан динера кIоргера кхетам болуш хиларо.